《次韵单君范行李中诸诗前数章自道后二章为单》
宋代·陈著

老不能狂心自箕，览观宇宙百非宜。
沈舟那管帆争水，抱瑟难随竽用时。
只把书知凭几困，閒从龟决访山疑。
夜来窗下青镫下，兀兀无言渺渺思。

作者简介：（一二一四～一二九七），字谦之，一字子微，号本堂，晚年号嵩溪遗耄，鄞县（今浙江宁波）人，寄籍奉化。理宗宝祐四年（一二五六）进士，调监饶州商税。景定元年（一二六○），为白鹭书院山长，知安福县。